**OŠ NOVI MAROF**

**ŠK.GOD.2017./2018.**

**ELEMENTI OCJENJIVANJA U NJEMAČKOM JEZIKU**

**ZA OSNOVNU ŠKOLU**

***CILJEVI:***

Cilj nastave stranih jezika je usmena i pisana komunikacijska kompetencija na stranom

jeziku proširena s kulturološko-odgojnim elementima. U ranom učenju njemačkog jezika težište je na govornoj komunikaciji posredstvom pokreta, likovnog izraza, igre i pjesme. U ranim godinama učenja stranog jezika treba motivirati učenike, poticati njihovu ljubav prema jeziku, te podizati im samopouzdanje.

U višim razredima nastava se postupno usmjerava na kognitivno učenje i nastoji se ujednačeno razvijati govorna i pisana komunikacija.

Načini, postupci i elementi vrednovanja postignute razine kompetencija proizlaze iz nacionalnoga i predmetnoga kurikuluma, nastavnog plana i programa, strukovnoga kurikuluma, školskoga kurikuluma te Pravilnika o načinima, postupcima i elementima vrednovanja učenika i pravila ponašanja učenika koje donosi škola.

U osnovnoj školi postoje **razredna** i **predmetna nastava**.

U okviru predmeta Njemački jezik vrednuju se slijedeći elementi :

1. **Za razrednu nastavu** ***: Čitanje s razumijevanjem***

***Slušanje s razumijevanjem***

***Usmeno izražavanje***

***Pismeno izražavanje***

***te u sklopu svih rubrika uzima se u obzir i zalaganje učenika .***

***PRVI RAZRED***

U **prvom polugodištu** prvog razreda osnovne škole učitelj prati učenikova postignuća (opisno ocjenjivanje u rubriku s lijeve strane), ali ga ne ocjenjuje brojčano, nego ga odgojno-obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.

**Drugo polugodište**

|  |  |
| --- | --- |
| Slušanje | Pjesmice, recitacije, jezične igre, TPR ( pokazati razumijevanje uputa za rad, osnovnih riječi i izraza ). Povezivati vizualni i slušni sadržaj. |
| Čitanje | Ne ocjenjuje se u pravilu. Mogući izuzetak ovisno o razredu i učeniku. |
| Usmeno | Pomoću slikovnih kartica pitati riječi iz lekcija. Učenici usmeno reagiraju na verbalne i neverbalne poticaje kratkim izričajima. |
| Pisano | Dodatni listići se vrednuju i skupljaju u mapu. Jedan test . Preslikavanje riječi i crtanje po uputama. |
| Zalaganje | Učitelj može evidentirati redovitost pisanja domaćih uradaka, pregledavanje učeničkih bilježnica ili radnih bilježnica, odnosno njihovo nošenje na nastavu, cjelovitost i urednost, kreativni uratci, redovitost sudjelovanja na satovima i sl. |

Elementom **razumijevanja slušanjem i čitanjem** koji se odnosi na ***slušanje*** provjerava se i ocjenjuje u skladu s učenikovom verbalnom i neverbalnom reakcijom na postavljeno pitanje ili izrečenu uputu po kojoj se može zaključiti u kojoj mjeri učenik razumije određenu jezičnu strukturu. To je provjera slušnog razumijevanja izoliranih riječi i kraćih iskaza i razumijevanja pisanih riječi na osnovi povezivanja jezičnog izraza s likovnim (slikovnim) izrazom i pokretom.

Element razumijevanja koji se odnosi na ***čitanje*** ne ocjenjuje se u pravilu, budući da učenici još ne poznaju sva slova ni na materinskom jeziku. Ocjenjuje se govorna aktivnost na planu reprodukcije.

**Mjerila za element razumijevanja** : ***odličan*** – učenik reagira na 90-100% jezičnih sadržaja

***vrlo dobar*** – učenik reagira na 80-90%

***dobar*** – učenik reagira na 60-70%

***dovoljan*** – učenik reagira na 50%

Elementom **izražavanje** koji se odnosi na ***usmeno*** izražavanje provjerava se i ocjenjuje isključivo usmenom provjerom razine govorne produkcije i interakcije. Svaka aktivnost na satu u kojoj učenici iskazuju jezičnu aktivnost bilo na receptivnoj, reproduktivnoj ili produktivnoj razini pruža mogućnost ustanovljavanja napretka i vrednovanja. Važno je da se postupci kojima se provjerava znanje ne razlikuju od uobičajenih aktivnosti na satu.

**Mjerila za element usmeno izražavanje :**

***odličan*** – učenik verbalno reagira na 90-100% leksičkih jedinica (u obliku slikovne kartice)

***vrlo dobar*** – učenik verbalno reagira na 80-90%

***dobar*** – učenik verbalno reagira na 60-70%

***dovoljan*** – učenik verbalno reagira na 50%

Elementom izražavanje koji se odnosi na ***pismeno*** izražavanje provjerava se i ocjenjuje pomoću obaveznih i opcionalnih postupaka : pisanje testova (1 test u 1 polugodištu), upisivanje slova koja nedostaju u zadanoj riječi, pisanje domaće zadaće, pregled bilježnice i radne bilježnice...

Pisanje testova je obavezno, a ostali postupci su opcionalni.

U prvom razredu se češće treba kontrolirati i ocjenjivati bilježnice i radne bilježnice.

**Bodovna skala za testove** : ***odličan*** – 90-100%

***vrlo dobar*** – 80-90%

***dobar*** - 65-80%

***dovoljan*** – 50-60%

***nedovoljan*** - manje od 50%

**Napomena:** U prvom polugodištu u bilježnice, radne bilježnice i radne listiće upisivati znakove:smješko, plačko, plus, minus, kvačice, davati pečate s bravo i sl. Znakovi

su priprema za ocjenjivanje,a na kraju polugodišta se mogu dati pohvalnice najboljima.

**Domaće zadaće**: \* U svim razredima se domaće zadaće zadaju redovito, a pregledavaju na različite načine: nekad samo pitati tko je napravio, nekad neki ili svi čitaju, nekad samo proći kroz razred, vidjeti tko ima zadaću pa upozoriti one koji nemaju da nadoknade. U pravilu se domaće zadaće ne ocjenjuju, iako je moguće bolje i opširnije uratke nagraditi, odnosno kazniti učenika ako se ustanovi da ne izvršava svoje obveze redovito.

***DRUGI, TREĆI I ČETVRTI RAZRED***

|  |  |
| --- | --- |
| Slušanje s razumijevanjem | Pjesmice, recitacije, jezične igre ( 2 / 3.r), razumijevanje tekstova slušanjem,R / F zadaci ( 3 / 4), pitanja i odgovori (4). |
| Čitanje s razumijevanjem | Provjera čitanja + Provjera razumijevanja pročitanog teksta  ( zadaci R / F, te u 4. r redoslijed događaja u priči). |
| Usmeno izražavanje | Pomoću slikovnih kartica pitati riječi iz lekcija. Kratko odgovarati na govorne poticaje učitelja - ( 2 / 3 ).  Odgovarati na pitanja o lekcijama i osobna pitanja ( 3 / 4 ).  Koristiti riječi i jezične strukture u prikladnom kontekstu  ( u 3. r uz pomoć učitelja, a u 4. r samostalno ).  Kratke dramatizacije po zadanom dijalogu ( svakodnevni jezik). |
| Pisano izražavanje | Četiri ispita znanja u godini. Dio testa je diktat: u 2.r pišu se riječi, u 3.r izrazi, a u 4.r kraće rečenice.Diktati se boduju. U testovima su zadaci dopunjavanja, povezivanja riječi / rečenica koje se slažu, svrstavanje. |
| Zalaganje | Kao i u prvom razredu |

Svi elementi, kriteriji i bodovna skala su isti kao i u prvom razredu.

Razlike su : da je slušno razumijevanje prošireno na kraće iskaze i tekstove, da se pisanje i čitanje provjerava kao sposobnost pisanja i čitanja rečeničnih i kraćih tekstova , da se mogu zadati zadaci za nadopunjavanje poznatog teksta riječima koje nedostaju ili zadaci tipa odgovori, izbaci, zaokruži i poredaj. Također se mogu koristiti različite vrste diktata i kratke pismene provjere. Govorna aktivnost se provjerava reprodukcijom pjesmica, kraćim dramatizacijama, dijalozima, verbalnom reakcijom na verbalni ili neverbalni poticaj.

**Vrednovanje učenika s teškoćama**

Kod učenika s teškoćama treba vrednovati njegov odnos prema radu i postavljenim zadacima te odgojnim vrijednostima u skladu s njegovim mogućnostima.

Načine, postupke i elemente vrednovanja treba primjeriti teškoći i osobnosti svakog učenika u suradnji sa stručnom službom škole.

Vrednovanje treba usmjeriti na poticanje učenika na aktivno sudjelovanje u nastavi i izvannastavnim aktivnostima, razvijati njegovo samopouzdanje i osjećaj napredovanja, ali i upoznati ravnatelja i stručnu službu sa problemima koji se pojavljuju tijekom školske godine, ukoliko je to slučaj.

Pri evaluaciji učenika sa posebnim potrebama nužno je primijeniti individualni pristup. Ako učenik ima izražene teškoće u glasno-govornoj komunikaciji, može mu se omogućiti provjeravanje u pisanome obliku u dogovoru sa stručnom službom škole. Ako učenik ima izražene teškoće u pisanoj komunikaciji, učeniku se treba omogućiti provjeravanje u usmenome obliku.

**Rubrika bilježaka**

U imenicima postoji rubrika s lijeve strane koja sadrži informacije o razvoju interesa, sposobnostima, samostalnosti i odnosu prema radu, te ostala zapažanja. Učitelj može unositi datume pisane provjere, posljednju cjelinu koja se usmeno provjeravala, broj ostvarenih bodova na pisanoj provjeri, teme i rezultate raznih radova učenika, redovitost izvršavanja zadataka kao i ponašanje učenika na satu.

**Zaključna ocjena**

Zaključna ocjena proizlazi iz svih prethodno navedenih elemenata i ukupne aktivnosti učenika kroz oba polugodišta i ne mora proizlaziti iz aritmetičke sredine upisanih ocjena, osobito ako je učenik pokazao napredak u drugom polugodištu. Također se uzimaju u obzir i pisane bilješke, npr. opisne ocjene i slično. Sve ocjene u bilješkama zbrajaju se sa ostalim ocjenama i ravnopravno utječu na zaključnu ocjenu prvog i drugog polugodišta.

**Zaključne ocjene u ranim godinama učenja stranog jezika trebaju biti motivirajuće kako bi poticale učenika na ljubav prema jeziku i podizali mu samopouzdanje.**

1. **Za predmetnu nastavu : *Usvojenost i razumjevanje nastavnih sadržaja***

***Govorne sposobnosti***

***Sposobnosti pisanog izražavanja***

***Jezične zakonitosti – gramatika***

***PETI I ŠESTI RAZRED***

|  |  |
| --- | --- |
| Usvojenost i razumjevanje nastavnih sadržaja | Provjera razumijevanja slušanog i čitanog teksta, rad na satu i slušanje uputa za rad, aktivnost, dodatni rad koji  treba prezentirati ili odgovoriti na pitanja i time pokazati razumijevanje obavljenog zadatka / projekta. Provjera i ocjena odabranih sadržaja iz kulture i civilizacije (6:raz.).Projekti su : poster, rad u skupini,reći nešto o pročitanoj priči.Ocjena iz domaće zadaće. |
| Govorne sposobnosti | Usmena provjera: pitanja i odgovori, govorna produkcija i interakcija ( rad u paru i skupini ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom.Kratko govoriti o obrađenoj temi |
| Sposobnosti pisanog izražavanja | Dvije školske zadaće, 2-3 diktata, pisanje sastava, pregled bilježnice i radne bilježnice, izrada projekata.Svako pisanje je vođeno pitanjima i uputama, zadan je broj riječi. |
| Jezične zakonitosti- gramatika | 4 pismene provjere iz gramatike s elementima vokabulara  ( u 10. / 12./ 3. i 5. mjesecu). Zadaci su: dopunjavanje, spajanje, svrstavanje, višestruki izbor,... Provjeravaju se obrađene i uvježbane jezične strukture iz plana i programa.  Kriteriji ocjenjivanja: 90-100% (5), 80-90% (4), 65-80% (3), 50-65% (2), manje od 50% (1) |

***SEDMI I OSMI RAZRED***

|  |  |
| --- | --- |
| Usvojenost i razumjevanje nastavnih sadržaja | Provjera razumijevanja slušanog i čitanog teksta, rad na satu i slušanje uputa za rad, aktivnost, dodatni rad / projekti.To su: referat ,rad u skupini, role play, prezentacije o temama iz plana i programa - sve po uputama učitelja, rok za predaju je po dogovoru.Poznavanje obrađenih sadržaja iz kulture i civilizacije. |
| Govorne sposobnosti | Usmena provjera: pitanja i odgovori, govorna produkcija i interakcija ( rad u  paru ), poznavanje vokabulara i jezičnih struktura iz lekcija i korištenje u kontekstu, povezivanje nastavnih sadržaja s vlastitim životom.Aktivno sudjelovanje u debatama i vođenje grupe. Razgovori o temama iz plana i programa ( rad u paru ), prepričavanje tekstova i izražavanje vlastitih stavova s objašnjenjima. |
| Pisano izražavanje | Dvije školske zadaće vezane uz teme iz cjelina koje su obrađene( 11. i 4. mj.) s vođenim sastavom ili odgovara njem na pitanja i diktat .Svako pisanje je vođeno pitanjima i uputama, zadan je broj riječi. |
| Jezične zakonitosti- gramatika | Četiri ispita znanja iz gramatike s elementima vokabulara ( u 10. / 12./ 3. i 5. mjesecu). Zadaci su: dopunjavanje, spajanje, svrstavanje, višestruki izbor.  Koriste se i riječi / izrazi u vlastitim primjerima.  Provjeravaju se obrađene i uvježbane jezične strukture. Kriterij ocjenjivanja kao i kod 5.i 6.raz. |

Napomene: Ocjenjivanje treba biti ravnomjerno raspoređeno po elementima i mjesecima.Usmeno i pisano se provjerava poslije obrađenih i uvježbanih lekcija

( nastavnih sadržaja), a svaka ocjena treba biti učeniku objavljena i objašnjena.

**UVODNO ILI INICIJALNO PROVJERAVANJE**

Svako se inicijalno provjeravanje može napraviti i provesti do kraja 2. tjedna od početka nastavne godine, a pisane inicijalne provjere ne ubrajaju se u broj planiranih pisanih provjera. Unosi se bodovno stanje ili postotak ili ocjena u zagradi u rubriku za bilješke.

Predmetni nastavnici zadržavaju pravo hoće li i u kojem razredu će dati inicijalni test.

Element ***usvojenost i razumjevanje nastavnih sadržaja*** podrazumijevabrzinu i točnost usvajanja i razumijevanja različitih pojmova i tekstualnih sadržaja na njemačkom jeziku.

Kako je kontinuitet u učenju stranog jezika izuzetno bitan, učenike valja poticati na redovito pisanje **domaćih zadaća.** Ukoliko učenik 3 puta nema domaću zadaću, ocjena nedovoljan se upisuje u rubriku razumijevanja. Ukoliko se učenik posebno trudi i istakne vrlo kreativnom domaćom zadaćom, upisuje mu se ocjena odličan.

**Mjerila za element razumijevanje :**

***odličan*** – učenik razumije sugovornika i usmena izlaganja u normalnom tempu, u

potpunosti razumije pisani i slušani tekst, s lakoćom vlada materijom i vještinama

***vrlo dobar*** – razumije pitanja u normalnom govornom tempu, ali je potrebno ponekad nešto

ponoviti, ne razumije svaku pojedinost kod pisanog i slušanog sadržaja

***dobar*** – razumije izlaganja i pitanja postavljena sporijim tempom, ponekad je nužno ponoviti

pojednostavniti neke dijelove rečenice, potrebno ga je usmjeravati

***dovoljan*** – ima minimum razumijevnja i napreduje uz pomoć nastavnika koji ga vodi kroz

materiju, ima teškoća u razumijevanju izlaganja, jedva shvaća uz objašnjenja i

pojednostavljenja, slabo razumijeva pisanu i slušanu materiju

***nedovoljan*** – ne razumije usmena izlaganja, slušanu ili pisanu materiju ni uz pomoć

nastavnika ne razumije

Element **govornih sposobnosti** podrazumijeva stupanj usvojenosti svih obrađenih sadržaja (vokabular, gramatika,...) i njihovo usmeno izražavanje; komunikacijske sposobnosti : postavljanje pitanja, odgovaranje na pitanja, vođenje razgovora, čitanje, prevođenje i prepričavanje teksta. Učenici koji se iznimno trude i svaki sat su aktivni, te vrijedno sudjeluju u svim oblicima rada mogu biti ocijenjeni češće i bez posebne individualne provjere.

Usmeno provjeravanje znanja pojedinog učenika provodi se u pravilu svaki sat, bez prethodne najave. Svaki učenik odgovara najmanje dva puta po pojedinom obrazovnom razdoblju. Ocjena se u pravilu daje tijekom sata, tijekom kojih je nastavnik pratio učenika i ustanovio razinu njegova znanja. Iznimno se učenika može ispitati prozivanjem iz imenika, napose kada ga nije bilo moguće ispitivati drugačije zbog dužeg odsustvovanja ili pasivnosti. Tada je čak moguće donijeti ocjenu iz 2 elementa praćenja tijekom istog ispitivanja.

**Mjerila za element govorne sposobnosti:**

***odličan –*** učenik slobodno i bez oklijevanja izriče svoje misli, aktivan je u konverzaciji,

čita i priča s razumijevanjem korektno i tečno s pravilnim izgovorom, fluentno

govori bez većih gramatičkih grešaka

***vrlo dobar*** – učenik govori korektno, ali je u pojedinim elementima nesiguran; govori uz

manje gramatičke greške, koje ne utječu narazumijevanje smisla rečenice;

ponekad upotrijebi riječ ili frazu neadekvatno, te s pogrešnim izgovorom

***dobar*** – učenik se može sporazumijevati i pri tome se služi skromnim fondom riječi, smisao

je ponekad nejasan zbog gramatičkih grešaka i pogrešnog redoslijeda riječi, ima

poteškoća u čitanju, izgovoru i intonaciji, ali je cjelina prihvatljiva i razumljiva

***dovoljan*** – učenik pravi ozbiljne greške u konverzaciji i izgovoru zbog čega se teško

zaključuje što želi reći; rijetko nalazi odgovarajuće riječi i fraze, teško se

izražava, a vokabular mu je oskudan, govori sporo i s puno oklijevanja

***nedovoljan*** – učenik se ne može samostalno izražavati u usmenom obliku; jedva savladava

najosnovniji vokabular, a loš izgovor onemogućuje razumijevanje sadržaja;

nije savladao ni najosnovnije gramatičke strukture

Element **sposobnosti pisanog izražavanja** podrazumijeva točno pisanje po diktatu; točno pisanje u rješavanju zadataka reproduktivnog tipa; točno pisanje pri modifikaciji rečenica i tekstova prema uputama; pisanje sastava i sažetaka. Provjeravamo diktatima, kratkim pisanim provjerama (u trajanju od 15 minuta), kratkim vođenim sastavcima, odgovorima na pitanja, pri čemu se uspjeh učenika ne upisuje u rubriku za ocjenjivanje nego u rubriku za bilješke, te testovima i ispitima znanja (npr.inicijalni, polugodišnji, prognostički, završni)pregled bilježnice i radne bilježnice.

***Školska zadaća*** je vezana uz teme iz cjelina koje su obrađene. Ocjena iz školske zadaće sastoji se od 3 komponente i u konačnici predstavlja njihovu aritmetičku sredinu :

1. ostvarenje zadatka ,pri čemu učenik mora poštivati pravila pisanog izražavanja poput podjele na odlomke (uvod,glavni dio,zaključak), razrađenost misli i ideja, argumentiranje,iznošenje vlastitog stava u zaključku i sl.
2. gramatika ,pri čemu učenik primjenjuje prikladne i točne gramatičke strukture
3. rječnik i pravopis , pri čemu učenik rabi jezični registar, pravopisno točne i prikladne leksičke jedinice vezane uz temu školske zadaće.

***Diktat*** se uvijek odnosi na poznate, već obrađene teme. Prvo se pročita cijeli diktat normalnom brzinom da učenici dobiju bolji uvid u sadržaj teksta, prilikom čega učenici ne pišu. Zatim se čita sporije rečenicu po rečenicu, a učenici pišu bez upadica, te se konačno pročita cijeli diktat radi kontrole i eventualnog popravljanja pogrešaka. Ako se u tekstu ista greška pojavljuje više puta i napisana je pogrešno, računa se kao jedna pogreška.

Kriterij ocjenjivanja diktata : 1-3 pogreška = odličan

4-6 pogrešaka = vrlo dobar

7-9 pogrešaka = dobar

10-13 pogrešaka = dovoljan

14 pogrešaka i više = nedovoljan

Diktat se najavljuje 5 dana unaprijed.Vremenski zahtijeva 15 minuta od okvirno 70 riječi.

**Mjerila za element sposobnosti pisanog izražavanja :**

***odličan*** – učenik može pismeno izraziti svoje misli samostalno i bez većih gramatičkih i

ortogragskih grešaka; redovito izvršava sve pisane zadatke u bilježnici i radnoj

bilježnici, ima dobru tehniku rješavanja testova i uspješan je

***vrlo dobar*** – učenik pismeno izražava svoje misli samostalno uz poneke gramatičke i

ortografske greške; gotovo redovito ima sve pisane radove; ima vrlo dobar

rezultat na rješavanju testa

***dobar*** – učenik ne može bez pomoći izraziti svoje misli pismenim putem i pravi veće

ortografske i gramatičke greške; neredovito izvršava domaće i školske pisane

zadatke; ima skroman i prosječan rezultat na rješavanju testa

***dovoljan*** – učenik nije sposoban samostalno se pismeno izražavati, pravi česte i ozbiljne

ortografske i gramatičke greške; postiže minimalan uspjeh na testu preko 50%

***nedovoljan*** – pravi krupne greške u pismenom izražavanju i u osnovnim gramatičkim

oblicima, ne izvršava pisane zadaće gotovo uopće, nema dostatan broj bodova

Pismeno provjeravanje planira se 4-5 puta tijekom školske godine, u pravilu nakon svake obrađene cjeline. Pismene provjere uključuju gramatiku, vokabular, svakodnevni njemački, razumijevanje i prijevod, te zemljoznanstvo. Moguće su i desetoinutne pismene vježbe za provjeru gradiva.

Element **jezične zakonitosti** podrazumijeva provjeru i usvojenost gramatičkih nastavnih jedinica, odnosno primjena gramatičkih definicija kroz različite pismene i usmene zadatke. Gramatička pravila se ne ispituju kao definicije. Učenik bi trebao biti u stanju objasniti najjednostavnije gramatičke pojave. Učenik ne obrazlaže na njemačom jeziku kod elemenata jezične zakonitosti. Ukoliko je u testovima u većoj mjeri bila zastupljena i gramatika, učeniku se ocjena iz pismenog izražavanja može prepisati i u rubriku jezične zakonitosti. Pismeni test iz gramatike najavljuje se najmanje 5 dana unaprijed, a vrednuje se prema slijedećim kriterijima : 51% - dovoljan (2), 65% - dobar (3), 77% - vrlo dobar (4), 90 % - odličan (5).

**Mjerila za element jezične zakonitosti :**

***odličan*** – učenik suvereno vlada gramatičkim pravilima, potpuno ih razumije i pravilno

primjenjuje u kontekstu

***vrlo dobar*** – učenik razumije i pravilno primjenjuje naučena gramatička pravila, uz

mjestimične pogreške

***dobar*** – učenik djelomično i nekonzistentno primjenjuje naučena gramatička pravila

***dovoljan*** – učenik ne zna primijeniti gramatička pravila niti ih upotrijebiti u kontekstu

**Vrednovanje učenika s teškoćama** isto je kao i kod razredne nastave.

**Rubrika bilježaka** ista je kao i kod razredne nastave.

**Zaključna ocjena** ista je kao i kod razredne nastave.

Napomene za razrede: Naglasak u radu u **1. i 2. razredu** je na vještinama slušanja i

govorenja.

U **3. i 4. razredu** sve se više uvode vještine pisanja i čitanja te

integriraju jezične vještine.

U **5. i 6. razredu** učenici usvajaju metajezik i uz vodstvo učitelja

sve više se izražavaju i usmeno i pismeno.

U **7.i 8.razredu** učenike se priprema za nastavak školovanja

jačim radom na svim vještinama i temeljitim uvježbavanjem

gramatičkog gradiva.

Od učenika se očekuje veća samostalnost u radu i veća govorna produkcija.**U nižim razredima** ( rano učenje ) piše se kratko i po modelu, uz ponuđene riječi na izbor. **U višim razredima** od učenika se traži više u pisanju, u svakom višem razredu zadani broj riječi se povećava.

***Opisno praćenje***

- minimalno 2 puta po polugodištu

- bodovi pismenih provjera T1 – 10mj., T2 – 12mj., T3 – 3mj., T4 – 5mj.

- datumi i sadržaji usmenih provjera

- ocjene iz diktata

- domaće zadaće (+,-)

- ocjena iz redovitosti, urednosti i točnosti pisanja bilježaka u radnoj bilježnici, te bilježnici

**Ljestvica vrednovanja** gramatičkih testova, diktata u potpunosti je prihvaćena od strane *Aktiva njemačkog jezika OŠ Novi Marof*, dok kod usmenih ispitivanja/odgovora nastavnici zadržavaju pravo vlastitog pristupa i vrednovanja, ali uvijek sukladno obrađenim sadržajima. Pri izradi ljestvice za vrednovanje gramatičkih testova poštovala se preporuka Ministarstva, odnosno Agencije dok su kriteriji za manje egzaktna područja vrednovanja dogovoreni na razini Aktiva. Pri izradi ovog nacrta vrednovanja Aktiv OŠ Novi Marof je poštovao članke Pravilnika o načinu praćenja i ocjenjivanja učenika.

O svemu navedenome učenici će biti obaviješteni, kao i ravnatelj i stručna služba.

**Aktiv njemačkog jezika :**

**Zlata Krušarovski\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ljubimka Vitez \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ivana Kopjar Vašak\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nikolina Bešenić\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ivana Dukarić Horvat\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KRITERIJI USMENOG OCJENJIVANJA U NJEMAČKOM JEZIKU ( **5. i 6. r**.)

**DOVOLJAN ( 2 ) DOBAR ( 3 ) VRLO DOBAR ( 4 ) ODLIČAN ( 5 )**

|  |  |  |  |  |
| --- | --- | --- | --- | --- |
| **RAZUMIJEVANJE** | Slabo razumije jezične sadržaje slušanja i čitanja, više globalno,a manje specifične informacije.  Greške u izgovoru ponekad ometaju komunikaciju.  Često ne sluša i ne slijedi upute za rad. Na satu pasivan i uvijek treba poticaj učitelja. Uz pomoć izvršava minimalne radne zahtjeve.Ne javlja se za dodatni rad, a kad treba napraviti neki projekt oslanja se na pomoć drugih. | Dobro razumije jezične sadržaje slušanja i čitanja, ali ih teže -nesigurno i ponekad netočno prenosi drugima.  Ponekad ne sluša i ne slijedi upute za rad iako su mu jasne.Na satu promijenjivo aktivan i ponekad glumi pažnju te pogađa odgovore. Većinom izvršava radne zahtjeve bez dodatnog truda.Rijetko se javlja za dodatni rad, a kad treba napraviti neki projekt rezultat je prosječan. | Potpuno razumije jezične sadržaje slušanja i čitanja te ih uspješno usvaja kroz rad.  Ima manjih problema u povezivanju sadržaja s predznanjem.Ne reagira uvijek pravovremeno i u potpunosti točno.Uvijek sluša i slijedi upute za rad koje su mu potpuno jasne.Na satu vrlo aktivan,uredan / sistematičan u radu i gotovo ne treba pomoć. Često se javlja za dodatni rad. Sudjeluje u razrednim natjecanjima. | Potpuno razumije jezične sadržaje slušanja i čitanja te ih uspješno usvaja.Izvrsno povezuje nove sadržaje s  predznanjem. Uvijek reagira pravovremeno i u potpunosti točno.Uvijek sluša i slijedi upute za rad koje su mu potpuno jasne.Na satu vrlo aktivan,uredan / sistematičan u radu i ne treba pomoć.  Često se javlja za dodatni rad koji napravi kvalitetno. Prvi je na natjecanjima i posebno se ističe na satu izvrsnim  reakcijama kroz aktivnosti. |
| **GOVORNE SPOSOBNOSTI** | Neki elementi nedostaju i izostaju objašnjenja. Oslanja se na lakše strukture i često ne prenosi pravu poruku.Teško je pratiti odgovore i u govoru često zastajkuje.Riješi samo najosnovnije primjere i koristi malo osnovnog vokabulara.Čita otežano, s pogreškama i teško prenosi poruku teksta. | Odgovori nisu u potpunosti potkrijepljeni objašnjenjima i primjerima.Koristi teže strukture. Na lakša pitanja odgovori sigurno, a na teža ponekad netočno i nesigurno.Lako je pratiti odgovore iako ponekad pravi pauze, ponavlja se i nedovoljno temeljito objašnjava.Čita uglavnom točno, s neprirodno i ponekad ne prenosi potpuno poruku . | Koristi pojmove i uspješno daje odgovore uz jasna objašnjenja. Ponekad teže organizira misli kod zahtjevnijih pitanja i ima manjih problema u izražavanju .Uz pomoć / blago vodstvo učitelja  jasno i strukturirano odgovara na pitanja dajući utemeljene i potpune odgovore.Čita tečno i točno uz manje pogreške koje ne ometaju komunikaciju. | Odgovori sadržavaju sve elemente: jasna i detaljna objašnjenja s primjerima, točno korištenje jezika, preciznost u iskazu i veliku  komunikacijsku vještinu te odgovaranje u kome se vidi korištenje predznanja.Lijepo se izražava.Povezuje sadržaje i stavlja ih u prikladan kontekst.Ne treba pomoć učitelja. Čita izvrsno s točnim i tečnim izgovorom, intonacijom i brzinom. |

KRITERIJI USMENOG OCJENJIVANJA U NJEMAČKOM JEZIKU ( **7. i 8. r**.)

**DOVOLJAN ( 2 ) DOBAR ( 3 ) VRLO DOBAR ( 4 ) ODLIČAN ( 5 )**

|  |  |  |  |  |
| --- | --- | --- | --- | --- |
| **RAZUMIJEVANJE** | Slabo razumije jezične sadržaje slušanja i čitanja, više globalno,a manje specifične informacije.  Greške u izgovoru ponekad ometaju komunikaciju.  Često ne sluša i ne slijedi upute za rad. Na satu pasivan i uvijek treba poticaj učitelja. Uz pomoć izvršava minimalne radne zahtjeve.Ne javlja se za dodatni rad, a kad treba napraviti neki projekt oslanja se na pomoć drugih. | Dobro razumije jezične sadržaje slušanja i čitanja, ali ih teže -nesigurno i ponekad netočno prenosi drugima. Ponekad ne sluša i ne slijedi upute za rad iako su mu jasne. Promijenjivo je aktivan i ponekad glumi pažnju te pogađa odgovore. Većinom izvršava radne zahtjeve bez dodatnog truda.Rijetko se javlja za dodatni rad, a kad treba napraviti neki projekt rezultat je prosječan. | Potpuno razumije jezične sadržaje slušanja i čitanja te ih uspješno usvaja kroz aktivnosti. Ima manjih problema u povezivanju sadržaja s predznanjem.Ne reagira uvijek brzo i točno. Uvijek sluša i slijedi upute za rad koje su mu potpuno jasne.Na satu vrlo aktivan, sistematičan u radu i gotovo ne traži pomoć učitelja. Uvijek izvršava radne zahtjeve i često se javlja za dodatni rad. Sudjeluje u razrednim natjecanjima. | Potpuno razumije jezične sadržaje slušanja i čitanja te ih uspješno usvaja. Izvrsno povezuje sadržaje s predznanjem. Uvijek reagira pravovremeno i u potpunosti točno.Uvijek sluša i slijedi upute za rad koje su mu potpuno jasne.Na satu vrlo aktivan, sistematičan u radu i ne traži pomoć učitelja. Uvijek izvršava radne zahtjeve i često se javlja za dodatni rad koji napravi kvalitetno.Najbolji je u natjecanjima.Posebno se ističe na satu. |
| **GOVORNE SPOSOBNOSTI** | Neki elementi nedostaju i izostaju objašnjenja. Oslanja se na lakše strukture i često ne prenosi pravu poruku.Teško je pratiti odgovore i u govoru često zastajkuje.Riješi samo najosnovnije primjere i koristi malo osnovnog vokabulara.Čita otežano, s pogreškama i teško prenosi poruku teksta. | Mišljenja i odgovori nisu u potpunosti potkrijepljeni objašnjenjima i primjerima. Koristi lakše strukture. Na lakša pitanja odgovori sigurno, a na teža nekad netočno i nesigurno.Lako je pratiti odgovore iako se ponekad ponavlja i slabo objašnjava.Pravi pauze pri odgovaranju i traži prave riječi.Čita uglavnom točno, ali neprirodno. | Koristi pojmove i uspješno daje odgovore uz jasna objašnjenja. Ima manjih problema u izražavanju te ponekad teže organizira misli.Uz pomoć / blago vodstvo učitelja jasno i smisleno odgovara na pitanja dajući utemeljene i potpune odgovore.Čita tečno i točno uz manje pogreške koje ne ometaju komunikaciju. | Odgovori sadržavaju sve elemente: jasna i detaljna objašnjenja s primjerima, točno korištenje pojmova, preciznost u iskazu, sigurno odgovaranje i lijepo izražavanje.Koristi bogat  rječnik.Povezuje sadržaje i stavlja ih u prikladan kontekst. Ne treba pomoć učitelja.Čita izvrsno s točnim i tečnim izgovorom, intonacijom i brzinom. |